Rozsudok Všeobecného súdu (siedma komora) z 10. októbra 2012 – Sviluppo Globale/Komisia
(vec T-183/10)
„Verejné zákazky na služby – Verejné obstarávanie – Poskytnutie technickej pomoci vláde Sýrie – Zamietnutie kandidatúry – Povinnosť odôvodnenia“
Akty inštitúcií – Odôvodnenie – Povinnosť – Rozsah – Rozhodnutie o zamietnutí kandidatúry v rámci postupov verejného obstarávania služieb – Rozhodnutie, ktoré musí umožňovať dotknutým osobám poznať odôvodnenie prijatých opatrení na uplatnenie svojich práv – Posúdenie dodržiavania tejto povinnosti vzhľadom na informácie, ktoré boli žalobkyni k dispozícii v okamihu podania žaloby
(článok 296 ZFEÚ; Charta základných práv Európskej únie, články 41 a 47; nariadenie Rady č. 1605/2002, článok 100 ods. 2;
nariadenie Komisie č. 2342/2002, článok 149 ods. 2 a 3) (pozri body 16, 19 – 21, 35, 40, 41, 43)
Predmet
Návrh na zrušenie rozhodnutia Komisie zo 14. februára 2010 vylučujúceho žiadosť o účasť predloženú žalobcom v rámci užšieho
verejného obstarávania EUROPEAID/129038/C/SER/SYR (Ú. v. EÚ 2009/S 223-319862), ktorého cieľom bolo poskytnutie služieb technickej
pomoci pre sýrsku vládu zameraných na rozvoj procesu decentralizácie a miestneho rozvoja
Výrok
1.
Rozhodnutie Komisie zo 14. februára 2010 vylučujúce žiadosť o účasť predloženú žalobcom v rámci užšieho verejného obstarávania
EUROPEAID/129038/C/SER/SYR (Ú. v. EÚ 2009/S 223-319862), ktorého cieľom bolo poskytnutie služieb technickej pomoci pre sýrsku
vládu zameraných na rozvoj procesu decentralizácie a miestneho rozvoja, sa ruší.
2.
Európska komisia znáša vlastné trovy konania a je povinná nahradiť trovy konania, ktoré vznikli Sviluppo Globale GEIE.